বুধবার ছিল মিকায়েলা কেলনারের ছুটির দিন। সে দিন সকালে সুইডিশ পুলিশ অফিসার কেলনার তাঁর তিন বান্ধবীর সঙ্গে স্টকহোম পার্কে সানবাথ নিচ্ছিলেন। সেই সময় তাঁদের কাছে এক ব্যক্তি সংবাদপত্র বিক্রি করতে আসেন এবং কেনার জন্য অনুরোধও করেন। কিছুক্ষণ পর তিনি চলেও যান। ওই ব্যক্তি চলে যাওয়ার কিছুক্ষণ পর কেলনারের বান্ধবী লক্ষ্য করেন যে, তাঁর ফোনটি উধাও। সঙ্গে সঙ্গে বিকিনি পরা অবস্থাতেই ওই ব্যক্তির পিছনে ধাওয়া করেন কেলনার এবং তাঁর আর এক সহকর্মী। এবং ফোন চোরকে পাকড়াও করে তাঁর থেকে ফোনটি উদ্ধা করেন। বিকিনি পরা অবস্থাতেই চোর ধরার সেই ছবি ইনস্টাগ্রামে শেয়ার করেছেন কেলনার। সঙ্গে সম্পূর্ণ ঘটনাটির বিবরণও দিয়েছেন তিনি। আরও লিখেছেন, ‘‘সে দিন যদি আমি নগ্নও থাকতাম, তাও আমি একই কাজ করতাম।’’